
20 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 518 


ΑΠΟΦΑΣΕΙΣ 

Αριθμ. 21321 _ 

Ανάθεση στην ΕΤΕΑΝ Α.Ε. διαχείρισης και υλοποί¬ 
ησης προγράμματος για τη συ μμετοχή της ως Θε¬ 
σμικός Επενδυτής στα Χρηματοδοτικά Μέσα του 
Ταμείου Επιχειρηματικών Συμμετοχών (ΤΑΕΣΥΜ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του π.δ. 63/2005 (ΦΕΚ 98/Α7 
22-04-2005). 

2. Το ν.4314/2014 (ΦΕΚ 265/Α723.12.2014) «Α) Για τη 
διαχείριση, τον έλεγχο και την εφαρμογή αναπτυξιακών 
παρεμβάσεων για την προγραμματική περίοδο 2014- 
2020, Β) Ενσωμάτωση της Οδηγίας 2012/17 του Ευρωπα¬ 
ϊκού Κοινοβουλίου και του Συμβουλίου της 13ης Ιουνίου 
2012 (ΕΕ Ι_ 156/16.06.2012) στο ελληνικό δίκαιο, τροπο¬ 
ποίηση του ν. 3419/2005 (Α' 297) και άλλες διατάξεις», 
και ειδικότερα τα άρθρα 28, 51 και 57. 

3. Το π.δ. 123/2016 (ΦΕΚ 208 Α74.11.2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων.», και ιδίως το 
άρθρο 2, παρ (2) αυτού. 

4. Το π.δ. 147/2017 (Α' 192) «Οργανισμός του Υπουρ¬ 
γείου Οικονομίας και Ανάπτυξης». 

5. Το π.δ. 22/2018 (Α'37) «Διορισμός Υπουργών, Ανα¬ 
πληρωτή Υπουργών και Υφυπουργών». 

6. Το π.δ. 88/2018 (ΑΊ60) Διορισμός Υπουργών, Αν. 
Υπουργών και Υφυπουργών. 

7. Το π.δ. 73/2015 (ΦΕΚ 116 Α723.09.2015) «Διορισμός 
Υπουργών, Αναπληρωτών Υπουργών και Υφυπουργών» 
και ειδικότερα το σημείο (31) για το διορισμό του Γεώρ- 
γιου Χουλιαράκη στη θέση του Αναπληρωτή Υπουργού 
Οικονομικών. 


8. Το π.δ. 88/2018 (ΦΕΚ 160 Α729.08.2018) «Διορισμός 
Υπουργών, Αναπληρωτών Υπουργών και Υφυπουργών» 
και ειδικότερα το σημείο (13) για το διορισμό του Ευστά¬ 
θιου Γιαννακίδη στη θέση του Υφυπουργού Οικονομίας 
και Ανάπτυξης. 

9. Την Υ29/08.10.2015 απόφαση του πρωθυπουργού 
(ΦΕΚ 2168 Β709.10.2015) περί ανάθεσης αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη. 

10. Την 91589/03.09.2018 απόφαση του πρωθυπουρ¬ 
γού (ΦΕΚ 3814 Β704.09.2018) περί ανάθεσης αρμοδι¬ 
οτήτων στον Υφυπουργό Οικονομίας και Ανάπτυξης, 
Ευστάθιο Γιαννακίδη. 

11. Την 67743/ΕΥΘΥ 615/22.6.2015 (Β' 1248) υπουρ¬ 
γική απόφαση με την οποία αναδιαρθρώθηκε η Ειδική 
Υπηρεσία Διαχείρισης του Επιχειρησιακού Προγράμματος 
«Ανταγωνιστικότητα, Επιχειρηματικότητα και Καινοτομία». 

12. Τον Κανονισμό (ΕΕ) 2015/1017 για το Ευρωπαϊκό 
Ταμείο Στρατηγικών Επενδύσεων, τον Ευρωπαϊκό Κόμβο 
Επενδυτικών Συμβουλών και την Ευρωπαϊκή Πύλη Επεν¬ 
δυτικών Έργων και την τροποποίηση των κανονισμών 
(ΕΕ) αριθμ. 1291/2013 και (ΕΕ) αριθμ. 1316/2013-το Ευ¬ 
ρωπαϊκό Ταμείο Στρατηγικών Επενδύσεων. 

13. Τις διατάξεις του άρθρου 4 της παρ. 3 του ν. 3912/ 
2011 (ΦΕΚ 17/Α717.02.2011) περί σύστασηςτου Εθνικού 
Ταμείου Επιχειρηματικότητας και Ανάπτυξης (Ε.Τ.Ε.ΑΝ. 
Α.Ε.), όπως αυτός ισχύει σήμερα, όπου προσδιορίζεται ο 
σκοπός της και καθορίζεται ότι η εποπτεία της εταιρείας 
ασκείται από τον Υπουργό Οικονομίας, Ανάπτυξης και 
Τουρισμού. 

14. Την 134453/23.12.2015 (ΦΕΚ 2857/Β728.12.2015) 
υπουργική απόφαση των Υπουργών Οικονομίας, Ανά¬ 
πτυξης καιΤουρισμού και Οικονομικών «Ρυθμίσεις για τις 
πληρωμές των δαπανών του Προγράμματος Δημοσίων 
Επενδύσεων - ΠΔΕ» [Τροποποίηση και αντικατάσταση 
της κοινής υπουργικής απόφασης 46274/26.09.2014 
(ΦΕΚ 2573/τ.Β')]. 

15. Την από 06-12-2016 Συμφωνία Χρηματοδότησης 
του Ταμείου Επιχειρηματικών Συμμετοχών (εφεξής ΤΑ¬ 
ΕΣΥΜ) μεταξύ του Ελληνικού Δημοσίου και του Ευρω¬ 
παϊκού Ταμείου Επενδύσεων (ΕΤαΕ) και ειδικότερα το 
Παράρτημα Α, ενότητα 5. 

16. Το από 09-12-2016 Μνημόνιο Συνεργασίας μεταξύ 
της Ε.Τ.Ε.ΑΝ. Α.Ε. και του Ευρωπαϊκού Ταμείου Επενδύ¬ 
σεων (ΕΤαΕ). 

17. Την Πρόσκληση Εκδήλωσης Ενδιαφέροντος «ΟβΙΙ 
Τογ ΕοΙ - 0ι·θθΚΕ5ΙΡ ΕοΕ 2016/01» του Ευρωπαϊκού Ταμεί¬ 
ου Επενδύσεων (ΕΤαΕ) για την επιλογή ΕΧΟ τουΤαμείου 
Επιχειρηματικών Συμμετοχών (ΤΑΕΣΥΜ). 

18. Την 142691/22-12-2017 απόφαση ένταξης στο 
ΠΔΕ 2017 στη ΣΑΕ 027/2 του έργου «Επιχορήγηση της 
Ε.Τ.Ε.ΑΝ. Α.Ε. για το έργο συμμετοχή της Ε.Τ.Ε.ΑΝ. Α.Ε. 
στην Επενδυτική Πλατφόρμα ΕΙΡ-ΝΡΙ Εηυίΐγ Ρώΐίοιτη. 

19. Την από 29-10-2018 απόφαση του Διοικητικού 
Συμβουλίου της Ε.Τ.Ε.ΑΝ. Α.Ε. για την ανάγκη εξεύρεσης 
εναλλακτικών τρόπων συμμετοχής της στην επενδυτική 
πλατφόρμα του ΤΑΕΣΥΜ. 

20. Την από 11 -12-2018 απόφαση του Διοικητικού Συμ¬ 
βουλίου της Ε.Τ.Ε.ΑΝ. Α.Ε. για τον καθορισμό των επιλογών 
συμμετοχής στα Χρηματοδοτικά Μέσα του ΤΑΕΣΥΜ. 

21. Την 9138 ΕΣ 2019/11.2.2019 Γνωμοδότηση ΓΝ 
007/19 της Κεντρικής Μονάδας Κρατικών Ενισχύσεων 
σχετικά με τη συμμετοχή της Ε.Τ.Ε.ΑΝ. Α.Ε. ως θεσμικού 
επενδυτή στα χρηματοδοτικά μέσα του ΤΑΕΣΥΜ. 

22. Το γεγονός ότι από την παρούσα δε προκαλείται 
δαπάνη πέραν του ποσού των 15.000.000 €, καθόσον 
το έργο είχε ενταχθεί στο Πρόγραμμα Δημοσίων Επεν¬ 
δύσεων έτους 2017 με προϋπολογισμό 15.000.000 € και 
ισόποση πληρωμή εντός του ίδιου έτους ως επιχορήγη¬ 
ση προς την Ε.Τ.Ε.ΑΝ., αποφασίζουμε: 

Άρθρο 1 

Ανάθεση Προγράμματος 

1. Ανατίθεται στο ΕθνικόΤαμείο Επιχειρηματικότητας 
και Ανάπτυξης, εφ'εξής Ε.Τ.Ε.ΑΝ. Α.Ε. η διαχείριση και η 
υλοποίηση Προγράμματος κεφαλαίων επιχειρηματικών 
συμμετοχών με σκοπό την συμμετοχή της, ως θεσμικού 
επενδυτή, στα Χρηματοδοτικά Μέσα του Ταμείου Επι¬ 
χειρηματικών Συμμετοχών (ΤΑΕΣΥΜ). 

2. Σκοπός του προγράμματος και της συμμετοχής 
της Ε.Τ.Ε.ΑΝ. Α.Ε. είναι η προώθηση της επιχειρηματι¬ 
κότητας και ειδικότερα η ενίσχυση της πρόσβασης στη 
χρηματοδότηση, για την ίδρυση νέων και την ενίσχυση 
υφιστάμενων, καινοτόμων και δυναμικών επιχειρήσεων, 
για την προώθηση την ανταγωνιστικότητάς τους, την 
ανάπτυξή τους, του τεχνολογικού και οργανωτικού εκ¬ 
συγχρονισμού τους και για την εισαγωγή καινοτομικών 
διαδικασιών στην οργάνωση και λειτουργία τους. 

3. Ειδικότερα, οι σκοποί του προγράμματος θα επι¬ 
τευχθούν μέσω επενδύσεων σε επιχειρήσεις με την 
παροχή επιχειρηματικών κεφαλαίων (ϊ/θηΐΐ'υΐ'θ ΟθρίΐθΙ 
και Ρηνθΐθ Εηυίΐγ Ρυηάί) σε συνεργασία και με την συ- 
νεπένδυση από τους ήδη επιλεγμένους Ενδιάμεσους 
Χρηματοπιστωτικούς Οργανισμούς, εφεξής ΕΧΟ, του 
Ταμείου Επιχειρηματικών Συμμετοχών (ΤΑΕΣΥΜ) που 
δραστηριοποιούνται στην Ελληνική αγορά. 

4. Η Ε.Τ.Ε.ΑΝ. Α.Ε. δύναται να επενδύσει σε περισσό¬ 
τερα από ένα Χρηματοδοτικά Μέσα Κεφαλαίου Επιχει¬ 
ρηματικών Συμμετοχών που έχουν ή που θα συσταθούν 
από τους ΕΧΟ, στο πλαίσιο των οποίων θα παρέχονται 
στους τελικούς αποδέκτες επιχειρηματικά κεφάλαια υπό 
τη μορφή ιδίων κεφαλαίων ή/και οιονεί ιδίων κεφαλαίων. 

5. Η Ε.Τ.Ε.ΑΝ. Α.Ε., μέσω της διαχείρισης του προγράμ¬ 
ματος, δύναται επίσης να συμμετέχει σε επενδυτικές 


πλατφόρμες κατά την έννοια του Άρθρου 2 παράγραφος 
4, του κανονισμού ΕΕ 2015/1017 για το Ευρωπαϊκό Ταμείο 
Στρατηγικών Επενδύσεων, στο πλαίσιο της επίτευξης της 
βέλτιστης δυνατής μόχλευσης των διαθέσιμων πόρων. 

Άρθρο 2 

Ανάθεση καθηκόντων εφαρμογής 

1. Η Ε.Τ.Ε.ΑΝ. Α.Ε. δεν μπορεί να εκχωρήσει ή μεταβιβά¬ 
σει τα εκτελεστικά καθήκοντα που της ανατίθενται με την 
παρούσα σε οιονδήποτε τρίτο, ούτε να υποκατασταθεί 
κατά την άσκηση αυτών από οιονδήποτε τρίτο, εκτός 
από εταιρείες/φορείς που έχουν άμεση σχέση με αυτήν 
και βρίσκονται υπό τον έλεγχό της. 

2. Η Ε.Τ.Ε.ΑΝ. Α.Ε. παρακολουθεί την πορεία εφαρμο¬ 
γής και υλοποίησης των Χρηματοδοτικών Μέσων στα 
οποία συμμετέχει, και ειδικότερα τη χρηματοοικονομική 
πρόοδό τους, μέσω των τακτικών αναφορών που απο¬ 
στέλλουν οι ΕΧΟ. 

3. Η Ε.Τ.Ε.ΑΝ. Α.Ε υποχρεούται να αποδέχεται όλους 
τους ελέγχους και από όλα τα αρμόδια ελεγκτικά όργανα 
της Ελλάδας ή της Ευρωπαϊκής Ένωσης και να παρέχει 
σε αυτά όλα τα αναγκαία στοιχεία για την απρόσκοπτη 
διενέργεια αυτών. 

Άρθρο 3 

Πόροι του Προγράμματος 

1. Οι διαθέσιμοι πόροι για την επίτευξη των σκο¬ 
πών του άρθρου 1 ποοέρχονται από το Πρόγραμμα 
Δημοσίων Επενδύσεων με χρηματοδότηση προς την 
Ε.Τ.Ε.ΑΝ Α.Ε., και ανέρχονται σε δεκαπέντε εκατομμύρια 
(15.000.000,00) Ευρώ. 

2. Κατά την πορεία υλοποίησης των Χρηματοδοτικών 
Μέσων, και λαμβάνοντας υπόψη τις ανάγκες χρηματο¬ 
δότησης των επιχειρήσεων και το στόχο επίτευξης της 
μέγιστης δυνατής μόχλευσης των αρχικά διαθέσιμων 
πόρων, στο Πρόγραμμα δύναται να επενδυθούν πόροι 
και από άλλες εναλλακτικές πηγές χρηματοδότησης (ιδι¬ 
ωτικές, ευρωπαϊκές, εθνικές κ.α.). 

3. Το ανωτέρω ποσό, πιστώνεται τμηματικά ή εφάπαξ, 
σε έντοκο τραπεζικό καταπιστευματικό λογαριασμό, είτε 
τηςΤράπεζαςτης Ελλάδος, είτε άλλου επιλεγμένου χρη¬ 
ματοπιστωτικού ιδρύματος, επ' ονόματι της Ε.Τ.Ε.ΑΝ. Α.Ε. 

4. Τα έσοδα που θα προκόψουν κατά την διάρκεια υλο¬ 
ποίησης του Προγράμματος αφορούν, τα έσοδα από τη 
διαχείριση διαθεσίμων των πόρων, έσοδα από τις απο¬ 
δόσεις των επενδύσεων των Χρηματοδοτικών Μέσων, 
καθώς και όποια άλλα έσοδα καθοριστούν στην Πολιτική 
Εξόδου και στους Κανόνες Εκκαθάρισης του Προγράμμα¬ 
τος. Αυτά τα έσοδα θα καλύψουν, την αμοιβή διαχείρισης 
της Ε.Τ.Ε.ΑΝ. Α.Ε. καθώς και όποια άλλα έξοδα απαιτηθούν 
για την υλοποίηση του Προγράμματος. Η αμοιβή διαχεί¬ 
ρισης της Ε.Τ.Ε.ΑΝ. Α.Ε. ορίζεται σε 0,25 % σε ετήσια βάση 
επί των πόρων του Προγράμματος έως την εκκαθάριση 
των επενδύσεων των Χρηματοδοτικών Μέσων. 

Άρθρο 4 

Χρηματοδοτικά Μέσα και 

Ενδιάμεσοι Χρηματοδοτικοί Οργανισμοί 

1. Οι ΕΧΟ που θα συμμετέχουν ως φορείς υλοποίησης 
έχουν επιλεγεί, στο πλαίσιο της Πρόσκλησης Εκδήλωσης 

Ενδιαφέροντος «ΟβΙΙ ϊογ ΕοΙ - ΟγθθΙ< Ε5ΙΕ ΕοΕ 2016/01» 
του Ευρωπαϊκού Ταμείου Επενδύσεων (ΕΤαΕ) για την 
επιλογή ΕΧΟ του Ταμείου Επιχειρηματικών Συμμετοχών 
(ΤΑΕΣΥΜ), βάσει ανοικτών, διαφανών, αναλογικών και 
χωρίς διακρίσεις διαδικασιών, μετην αποφυγή σύγκρου¬ 
σης συμφερόντων σύμφωνα με τους όρους του Άρθρου 
7, παρ. 1 και 2 του Καν, 480/2014 και με την επιφύλαξη 
εφαρμογής του ενωσιακού δικαίου περί κρατικών ενι¬ 
σχύσεων. 

2. Η Ε.Τ.Ε.ΑΝ. Α.Ε., αναλαμβάνει την υποχρέωση να 
κατανείμει τους διαθέσιμους πόρους στα επιλεγμένα 
Χρηματοδοτικά Μέσα, με τρόπο ώστε να μην διαταρα- 
χθεί η απαιτούμενη ισορροπία ιδιωτικών και δημοσίων 
κεφαλαίων και μόνο όπου επιβεβαιώνεται εκ των προτέ- 
ρων η μη ύπαρξη κρατικής ενίσχυσης. Ο επιμερισμός θα 
γίνει, κατ'ανάλογο και αντίστοιχο τρόπο της συμμετοχής 
του Ευρωπαϊκού Ταμείου Επενδύσεων σε όσα από τα 
Χρηματοδοτικά Μέσα υπάρξει αίτημα επένδυσης πόρων. 
Εάν μέσω αυτής της διαδικασίας, παραμείνουν αδιάθετοι 
πόροι τότε ο επιμερισμός επαναλαμβάνεται μέχρις ότου 
οι αδιάθετοι πόροι δεσμευτούν σύμφωνα με την επιμέ- 


ρους αναλογία συμμετοχής του Ευρωπαϊκού Ταμείου 
Επενδύσεων στα Χρηματοδοτικά Μέσα για τα οποία δεν 
έχει καλυφθεί η αιτούμενη ζήτηση πόρων. 

Η Ε.Τ.Ε.ΑΝ. θα συνάψει σχετική σύμβαση με τα επι¬ 
λεγμένα Χρηματοδοτικά Μέσα και ΕΧΟ με τους ίδιους 
όρους που συμμετέχει και το Ευρωπαϊκό Ταμείο Επεν¬ 
δύσεων. 

Η ισχύς της παρούσας ισχύει από τη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2019 
Οι Υπουργοί 

Οικονομίας Υφυπουργός 

και Ανάπτυξης Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ ΕΥΣΤΑΘΙΟΣ ΓΙΑΝΝΑΚΙΔΗΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























